25.03.2019
Хәажәкырамза 24 рзы Аҧсны Аҳәынҭқарра Ахада Рауль Ҳаџьымба Арегионалтә уаажәларратә еиҿкаара «Москватәи Аҧсуа Диаспора» анапхгара ахантәаҩы Беслан Агрба ииубилеи идиныҳәалеит.
Адныҳәалараҟны, ҷыдала, иҳәоуп:
«Ҳаҭыр зқәу Беслан Родион-иҧа!
Ишәыдысныҳәалоит шәиубилеитә рыцхә.
Москватәи Аҧсуа Диаспора алшарақәа реидкылара иазку Шәара шәусура ахә ҳаракны иршьоит ҳреспубликаҟнеиҧш, уи анҭыҵгьы.
Сара агәра згоит Шәара шәгәамчи Москва иҟоу ҳдиаспореи ҳ-Аҧсадгьыли реимадаразы инеиҧынкыланы имҩаҧыжәго аусура есааира амҽхак шыҭбаахо, ишыҕәҕәахо..
Беслан Родион-иҧа, гәык-ҧсыкала ишәзеиҕьасшьоит агәабзиара, анасыҧ, ҳаҧсадгьыли ҳџьынџьуааи реизҳазыҕьара иазку шәусураҟны аихьӡарақәа».